

**Қазақстан Республикасының бiлiм және мәдениет мекемелерiне есiмдер беру және оларды қайта атау туралы**

Қазақстан Республикасы Үкiметiнiң Қаулысы 1997 жылғы 12 мамыр N 817

      Қазақстан Республикасының Үкiметi қаулы етедi:
  
      Ақмола, Алматы, Атырау, Батыс Қазақстан, Қостанай, Қызылорда,
Маңғыстау, Павлодар, Солтүстiк Қазақстан, Оңтүстiк Қазақстан
облыстары мен Алматы қаласы әкiмдерiнiң, Қазақстан Республикасының
тиiстi министрлiктерiмен және Қазақстан Республикасы Үкiметiнiң
жанындағы Мемлекеттiк ономастика комиссиясымен келiсiлген:
  
  
      а) мына бiлiм және мәдениет мекемелерiне:
  
  
      Ақмола облысы бойынша
  
      Есiл ауданындағы N 145 орта мектепке - Таулы Қарабақта
бiтiмгерлiк миссиясы құрамында мемлекеттiк тапсырманы орындау кезiнде
қайтыс болған, Қазақстан Республикасы iшкi iстер министрiнiң бұрынғы
орынбасары Сайлау Серiковтың;
  
      Алматы облысы бойынша
  
      Қапал ауданының Арасан селосындағы орта мектепке - Қазақстан
Республикасының көрнектi заңгер-ғалымы, ағартушы - Барлыбек
Сырттановтың;
  
      Қапал ауданының Қапал селосындағы N 2 орта мектепке - Қазақстан
Республикасының еңбек сiңiрген артисi, белгiлi театр және кино актерi
Есболған Жайсаңбаевтың;
  
      Панфилов ауданының Жаскент селосындағы мектеп-гимназияға - екi

мәрте Социалистiк Еңбек Ерi, колхоз өндiрiсiнiң iрi ұйымдастырушысы
Николай Головацкийдiң;
Атырау облысы бойынша
Атырау қаласындағы N 8 орта мектепке - белгiлi мемлекет
қайраткерi Өтешқали Атамбаевтың;
Батыс Қазақстан облысы бойынша
Қазталов ауданындағы Қараоба эстетикалық бейiндегi гимназияға -
ақын, ағартушы, философ Ғұмар Қараштың;
Батыс Қазақстан облыстық филармониясына - халық артисi,
композитор Ғарифолла Құрманғалиевтың;
Қостанай облысы бойынша
Жангелдин ауданындағы Қалам-Қарасу орта мектебiне - белгiлi ақын
Ғафу Қайырбековтiң;
Қызылорда облысы бойынша
Қызылорда қаласындағы N 144 орта мектепке - белгiлi журналист,
жазушы Сақтапберген Әлжiковтың;
Маңғыстау облысы бойынша
Маңғыстау ауданының Шетпе селосындағы орта мектепке - ғалым,
педагог Мекерия Атымұлының;
Павлодар облысы бойынша

      Лебяжi ауданындағы Қызыл әскер орта мектебiне - белгiлi педагог,
оқу-ағарту iсiнiң ұйымдастырушысы Сәдуақас Сатыбалдиннiң;
  
      Павлодар қаласындағы N 4 балалар музыка мектебiне - Қазақстан
Республикасының халық артисi Суат Әбусейiтовтың;
  
      Оңтүстiк Қазақстан облысы бойынша
  
      Сайрам ауданындағы N 82 орталау мектепке -
жауынгер-интернационалист Бахадыр Нәметовтың;
  
      Түркiстан ауданындағы Бiрлiк орта мектебiне - Социалистiк Еңбек
Ерi Ергеш Изатуллаевтың;
  
      Мақтаарал ауданындағы Талапты орта мектебiне - белгiлi ақын
Сабырхан Асановтың;
  
      Мақтаарал ауданындағы Бiрiншi мамыр орталау мектебiне - көрнектi
педагог және Қазақстанның ағарту iсiнiң ұйымдастырушысы Ябек
Есенбековтың;
  
      Алматы қаласы бойынша
  
      Медеу ауданындағы N 1 балалар көркем-сурет мектебiне - Қазақстан

Республикасының халық суретшiсi Әбiлхан Қастеевтiң;
Алатау ауданындағы N 123 қазақ орта мектебiне - ғалым-ойшыл Қожа
Ахмет Яссауидiң;
Алмалы ауданындағы N 136 қазақ орта мектебiне - қоғам
қайраткерi, ақын, журналист Мiржақып Дулатовтың;
N 2 республикалық спорт колледжiне - Қазақстан спортының
көрнектi ұйымдастырушысы Кәркен Ахметовтың есiмдерiн беру туралы;
б) мына бiлiм және мәдениет мекемелерiн:
Алматы облысы бойынша
Шелек ауданының Калинин атындағы орта мектебiн - ұйғыр халқының
қоғам қайраткерi, педагог, ауыл шаруашылығының ұйымдастырушысы, Ұлы
Отан соғысына қатысушы Әбiт Саттаров атындағы орта мектеп;
Атырау облысы бойынша
Құрманғазы ауданының Киров атындағы орталау мектебiн - Азғыр
орталау мектебi;

      Қызылқоға ауданының Н.Крупская атындағы орта мектептi - ғалым,

қоғам қайраткерi Халел Досмұхамедұлы атындағы орта мектеп;
Солтүстiк Қазақстан облысы бойынша
облыстық мемлекеттiк архивтiң Преснов филиалын - Мамлют филиалы;
Оңтүстiк Қазақстан облысы бойынша
Сайрам ауданының Чкалов атындағы орталау мектебiн - Сансызбай
Бекбосынов атындағы орталау мектеп;
Арыс қаласының Пушкин атындағы орта мектебiн - Жұмабек Тәшенов
атындағы орта мектеп;
Алматы қаласы бойынша
"Искра" кинотеатрын - Жамбыл Жабаев атындағы кинотеатр деп қайта
атау туралы ұсыныстары қабылдансын.
Қазақстан Республикасының
Премьер-Министрi

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК